b'\n_START_ARTICLE_\nB. Alvin Drew\n_START_SECTION_\nKoulutus\n_START_PARAGRAPH_\nVuonna 1984 Drew suoritti kaksi alemman tason korkeakoulututkintoa Yhdysvaltain ilmavoimien akatemiassa (United States Air Force Academy) p\xc3\xa4\xc3\xa4aineinaan fysiikka ja avaruustekniikka sek\xc3\xa4 ylemm\xc3\xa4n tutkinnon Embryn\xe2\x80\x94Riddlen ilmailuyliopistossa p\xc3\xa4\xc3\xa4aineenaan ilmailutiede.\n_START_SECTION_\nSotilasura\n_START_PARAGRAPH_\nDrew valmistui Yhdysvaltain ilmavoimien akatemiasta v\xc3\xa4nrikiksi vuonna 1984. H\xc3\xa4nen koulutettiin helikopterilent\xc3\xa4j\xc3\xa4ksi, ja h\xc3\xa4n on lent\xc3\xa4nyt muun muassa Black Hawk -helikopteria Persianlahden sodassa. H\xc3\xa4n valmistui testilent\xc3\xa4j\xc3\xa4ksi vuonna 1994 ja on lent\xc3\xa4nyt 3000 lentotuntia 30 eri konetyypill\xc3\xa4. Nykyiselt\xc3\xa4 sotilasarvoltaan Drew on ilmavoimien eversti. H\xc3\xa4nelle on my\xc3\xb6nnetty useita kunniamerkkej\xc3\xa4 ansioistaan muun muassa Persianlahden sodassa.\n_START_SECTION_\nAstronauttiura\n_START_PARAGRAPH_\nDrew valittiin astronauttikoulutukseen vuonna 2000. H\xc3\xa4n on ty\xc3\xb6skennellyt erilaisissa teknillisiss\xc3\xa4 teht\xc3\xa4viss\xc3\xa4. Ensilentonsa Drew suoritti Endeavour-avaruussukkulalla (STS-118) teht\xc3\xa4v\xc3\xa4spesialistina (p\xc3\xa4\xc3\xa4lent\xc3\xa4j\xc3\xa4). Alun perin miehist\xc3\xb6\xc3\xb6n sijoitettu Clayton Anderson m\xc3\xa4\xc3\xa4r\xc3\xa4ttiin edellisell\xc3\xa4 lennolla korvaamaan Kansainv\xc3\xa4lisell\xc3\xa4 avaruusasemalla Maahan palannut astronautti Sunita Williams. Drew osallistui my\xc3\xb6s lennolle STS-133.'